section_heading: O klapi
paragraph_text: Od osnutka 1985. do danas klapa Intrade se mnogobrojnim uspješnim nastupima potvrdila kao jedan od najpopularnijih vokalnih sastava u Hrvatskoj. Ljepotu dalmatinskoga klapskoga pjevanja njeni su članovi s velikim entuzijazmom pronosili i izvan granica domovine gostujući u mnogim europskim zemljama, primjerice Italiji, Austriji, Njemačkoj, Belgiji, Švicarskoj, Češkoj, Slovačkoj, Ukrajini, Mađarskoj i Sloveniji,Facebook stranica klape Intrade, pristupljeno 18. prosinca 2013. te Kanadi i SAD-u.Scardona: Klapa Intrade, pristupljeno 18. prosinca 2013. Prvoj se postavi 1986. pridružio Tomislav Bralić,Scardona: Tomislav Bralić, pristupljeno 18. prosinca 2013. koji je svojim vokalnim umijećem i specifičnim baritonom zvuku klape Intrade dao i danas karakterističnu i prepoznatljivu notu. Članovi klape su u početku svoga glazbenog djelovanja redovito nastupali na Festivalu dalmatinskih klapa u Omišu, gdje su osvojili i nekoliko nagrada. Osim narodnih i klapskih pjesama koje izvode a cappella, okušali su se i u interpretacijama djela starih majstora polifonije. Rado pjevaju i dalmatinske šansone, osobito na festivalima zabavne glazbe.